stanford-oval/wikipedia huggingface dataset:
Not Another Teen Movie
Hahmot

Elokuvassa on useita kliseisiä hahmoja:
Jake Wyler (Chris Evans), suosittu poika.
Janey Briggs (Chyler Leigh), ruma tyttö, josta muotoutuu elokuvan aikana kaunis. Parodioi Rachael Leigh Cookin hahmoa elokuvassa Sinussa on se jokin sekä näyttelijä Jason Biggsin nimeä.
Austin (Eric Christian Olsen). Parodioi Paul Walkerin hahmoa Sinussa on se jokin -elokuvassa.
Ricky Lippman (Eric Jungmann), Janeyn paras ystävä, joka on ihastunut tähän. Parodioi Jon Cryerin hahmoa Duckie in Pretty in Pink -elokuvassa.
Malik (Deon Richmond), musta tyyppi.
Priscilla (Jaime Pressly), Jake Wylerin entinen tyttöystävä, huorahtava cheerleader.
Catherine Wyler (Mia Kirshner), koulun ilkein tyttö, joka haluaa harrastaa seksiä veljensä, Jaken, kanssa. Perustuu Sarah Michelle Gellarin hahmoon elokuvassa Julmia aikeita.
Areola (Cerina Vincent), alasti esiintyvä vaihto-oppilas. Perustuu Nadiaan American Pie -elokuvassa.
Les (Riley Smith), komea nörtti. Parodioi Wes Bentleyn hahmoa American Beautyssa.
Amanda Becker (Lacey Chabert), unelmatyttö. Parodioi Jennifer Love Hewittin hahmoa Can't Hardly Wait -elokuvasta.
Mitch Briggs (Cody McMains), epätoivoinen neitsyt. Viittaa Kevin Meyersin hahmoon American Piessa.
Ox (Sam Huntington), tunteellinen poika. Parodioi Chris Kleinin hahmoa American Piessa.
Bruce (Samm Levine), wannabe aasialainen. Parodioi Seth Greenin hahmoa Can't Hardly Wait -elokuvassa.
Reggie Ray (Ron Lester), lihava, tyhmä jalkapalloilija. Parodioi itse esittämäänsä hahmoa elokuvasta Varsity Blues.
The Coach (Ed Lauter), aggressiivinen valmentaja.
Hahmot > Cameot

Melissa Joan Hart
Paul Gleason
Sean Patrick Thomas
Lyman Ward
Molly Ringwald
China Shavers
Mr. T
Lisäksi Good Charlotte esiintyy koulun juhlissa.
Nuijaruosteet

| Nuijaruosteet |
| --- | --- |
 Hanhikinruostetta (Phragmidium potentillae)
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Luokka::  Pucciniomycetes
Lahko::  Ruostesienet Pucciniales
Heimo::  Phragmidiaceae
Suku::  Nuijaruosteet  Phragmidium  Link
Synonyymit
 Ameris Arthur  Aregma Fr.  Earlea Arthur  Epitea Fr.  Lecythea Lév.  Phragmidiopsis (G.Winter) Mussat  Teloconia Syd.  Trolliomyces Ulbr. 
Katso myös
   Nuijaruosteet Wikispeciesissä   Nuijaruosteet Commonsissa 
Infobox OKNimi-testi OK: 
Nuijaruosteet (Phragmidium) on ruostesieniin kuuluva sienisuku. Global Biodiversity Information Facilityn mukaan suvussa on 129 lajia.
Lajeja

Sukuun kuuluvia lajeja, jotka esiintyvät Suomessa ja joilla on suomenkielinen nimi.
karjalanruusunruoste (Phragmidium fusiforme)
idänruusunruoste (Phragmidium kamtschatkae)
ruusunruoste (Phragmidium mucronatum)
hanhikinruoste (Phragmidium potentillae)
juhannusruusunruoste (Phragmidium rosae-pimpinellifoliae)
rätvänänruoste (Phragmidium tormentillae)
ruusunnuijaruoste (Phragmidium tuberculatum)
Nuijaninja

| Nuijaninja> Beverly Hills Ninja |
| --- | --- |

Ohjaaja:  Dennis Dugan
Käsikirjoittaja:   Mark Feldberg  Mitch Klebanoff 
Tuottaja:   Brad Krevoy  Steve Stabler  Brad Jenkel 
Säveltäjä:  George S. Clinton
Kuvaaja:  Arthur Albert
Leikkaaja:  Jeff Gourson
Pukusuunnittelija:  Mary Claire Hannan
Erikoistehosteet:  Joseph P. Mercurio
Pääosat:   Chris Farley  Nicollette Sheridan  Robin Shou 
Valmistustiedot
Valmistusmaa:  Yhdysvallat
Tuotantoyhtiö:  Motion Picture Corporation of America
Levittäjä:  TriStar Pictures Netflix
Ensi-ilta:  1997
Kesto:  88 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Nuijaninja (engl. Beverly Hills Ninja) on yhdysvaltalainen vuonna 1997 julkaistu komediaelokuva, jonka on ohjannut Dennis Dugan. Pääosissa näyttelevät Chris Farley, Nicollette Sheridan ja Robin Shou.
Näyttelijät

| 0 | 1 | 2 |
| --- | --- | --- |
|  Chris Farley  | … |  Haru   |
|  Nicollette Sheridan  | … |  Sally Jones / Alison Page   |
|  Robin Shou  | … |  Gobei   |
|  Nathaniel Parker  | … |  Martin Tanley   |
|  Keith Cooke  | … |  Nobu   |
|  Soon-Tek Oh  | … |  Sensei   |
|  Chris Rock  | … |  Joey Washington   |
|  Will Sasso  | … |  Chet Walters   |
|  Patrick Breen  | … |      |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Beverly Hills Ninja
Käännös suomeksi
Old Billy

Billyn pää täytettynä Bedfordin museossa.
Old Billy oli englantilainen työhevonen, joka väitteen mukaan eli 62-vuotiaaksi. Billy on tiettävästi maailman vanhimmaksi elänyt hevonen. Billy kuoli vuonna 1822 Britanniassa lähellä Manchesteria.
Olli Pohjola (huilisti)

Olli Pohjola (16. syyskuuta 1961 Espoo – 24. toukokuuta 1998 Espoo) oli suomalainen huilisti, kapellimestari, sovittaja ja tapahtumajärjestäjä. Hänen isänsä oli Erkki Pohjola.
Pohjola aloitti musiikkiopintonsa 10-vuotiaana. Hän tulkitsi jo 14-vuotiaana solistin osuuden Radion sinfoniaorkesterin esityksessä Mozartin ensimmäisestä huilukonsertosta. Pohjola vieraili Radio Filharmonisch Orkestin solistina Concertgebouwissa Alankomaissa vuonna 1978. Hän oli yksi Avanti!-orkesterin perustajista vuonna 1983 ja toimi Korvat auki ry:n puheenjohtajana vuosina 1984–1985. Espoossa Pohjola oli mukana perustamassa kamarimusiikkiyhdistystä, minkä lisäksi hän soitti 1980-luvulla Espoon puhallinkvintetissä.
Pohjola työskenteli Avanti!-orkesterissa monissa rooleissa, kuten musiikkiteatteriohjaajana, tapahtumien johtajana, huilistina ja kapellimestarina. Ajauduttuaan Avanti!-orkesterissa erimielisyyksiin hän muutti 1990-luvun alussa Turkuun. Pohjola jatkoi ideoimistyötään eri tapahtumien, kuten Down by the Laiturin, Kehokarnevaalin ja Sävelsurvivaalin taustavaikuttajana. Hän kuoli pitkäaikaiseen sairauteen 36-vuotiaana.
Nurmon liikuntahalli

| Nurmon liikuntahalli |
| --- | --- |

Rakennuksen tiedot
Sijainti:  Länsitie 30 60550 Nurmo
Avattu:  1989
Omistaja:  Seinäjoen kaupunki
Kenttä:  mattolattia
Arkkitehti:  Jorma Saariaho
Käyttäjät
 Nurmon Jymy 
Katsojakapasiteetti
 800 
Kentän mitat
 38 × 22 m 
Lisää rakennusartikkeleitaArkkitehtuurin teemasivulla
Nurmon liikuntahalli on Seinäjoen Nurmossa sijaitseva urheiluhalli. Sen rakennustyöt aloitettiin vuonna 1988 ja se valmistui vuonna 1989. Se toimii muun muassa Nurmon Jymyn eri lajien kotikenttänä. Esimerkiksi Nurmon Jymy salibandy- ja lentopallojoukkueet pelaavat siellä kotiottelunsa. Salibandyliigaa liikuntahallilla on pelattu kahden kauden ajan. Lisäksi useat koululaisryhmät käyttävät liikuntahallia. Hallilla järjestetään myös muita tapahtumia kuten konsertteja.
Faktat

Liikuntahallin valmistumisvuosi on 1989. Hallissa on kolme kerrosta. Kellarissa on ampumarata ja pommisuoja. Ylimmässä ovat luentosalit. Salin kentän koko on lähteestä riippuen noin 38 × 22 metriä (38×22, 38×19, 38,7×23,1) ja sen alustana on mattolattia. Juoksurata on 62,7 metriä pitkä ja juoksuradalla sijaitsevat myös yleisurheilun hyppy- ja heittopaikat. Katsomotilaa löytyy lähteestä riippuen noin 800 hengelle (700, 800, 900) ja lisäksi joissakin tilaisuuksissa on mahdollista ottaa käyttöön 300 lisätuolia. Rakennuksen kokonaispinta-ala on 2 690 ja kerrosala 3 465 neliömetriä. Kokonaistilavuus on 23 850 kuutiometriä. Lisäksi liikuntahallilta löytyy painisali, ruutiaserata, kuntosali, painonnostotila, nuorisotila, kahvio, kaksi luentosalia ja väestönsuoja. Lisäksi aiemmin liikuntahallilla oli squash-kenttä, mutta 2000-luvun puolivälissä kenttä sai väistyä kuntosalin laajentumisen takia. Liikuntahallin ulkopuolella on tenniskenttä ja useita beach volley -kenttiä. Lisäksi aiemmin kesäisin ulkona on ollut myös katukoriskenttä ja skeittiramppeja.
Historia

Vuonna 1983 liikuntahalli-monitoimitalon rakentaminen ajoitettiin kuntasuunnitelmissa vuosille 1985 ja 1987. Myöhemmin uudemmassa toiminta- ja taloussuunnitelmassa vuodet olivat 1987 ja 1988. Kunnanhallitus tutkitutti mahdollisuutta, että monitoimitalo olisi louhittu Valkiavuoreen. Sen jälkeen harkinnassa oli kaksi eri aluetta Nurmon yläasteen ja lukion tonteilla. Lopulta kuitenkin nykyinen paikka osoittautui parhaaksi vaihtoehdoksi jatkorakentamista varten sen väljyyden ansiosta. Alue on niin sanottu Ristilän alue Länsitien itäpuolella. Liikuntahallin suunnittelijaksi valittiin insinööri Jorma Saariaho Alavudelta. Lopulta työt aloitettiin vuoden 1988 puolella, kun valtionavun saanti varmistui. Liikuntahalli oli valmis vuonna 1989. Aluksi oli tarkoitus, että liikuntahallin yhteyteen tulisi heti myös uimahalli. Sen takia päärakennukseen kaavaillut uimahallin puku- ja pesutilat otettiin nuorisotiloiksi. Uimahallin rakentamista siirrettiin ensin 1990-luvulle, mutta lopulta sitä ei tullut laisinkaan. Niinpä uimahallin hygieniatilat ovat edelleen nuorisotilana. Liikuntahallin avajaiset vietettiin 14. tammikuuta vuonna 1990.
Lajit

Liikuntahallissa voi urheilulajeista harjoittaa painia, hapkidoa, sulkapalloa, pöytätennistä, biljardia, painonnostoa, juoksua, korkeushyppyä, telinevoimistelua ja seiväshyppyä. Yleisurheilun heittolajeja varten liikuntahallilla on erillinen heittopiste. Lisäksi pesäpalloa voi lyödä verkkoon. Liikuntahalliin mahtuu myös kokonainen salibandykenttä. Lentopallokenttiä halliin mahtuu kolme ja ne voi erottaa toisistaan laskeutuvilla verhoilla. Täyspitkää koripallokenttää salissa ei ole sillä korit sijaitsevat samalla puolella salia. Lisäksi hallissa voi luonnollisesti harrastaa mitä tahansa salissa harrastettavaa lajia, mikä ei vaadierityisiä suorituspaikkoja. Ulkona voi pelata tennistä ja beach volleyta.
Nurmon Jymyn 1-sarjajoukkue pelaa kotiottelunsa liikuntahallilla.
Old Carthusians FC

| Old Carthusians FC |
| --- | --- |

Koko nimi:  Old Carthusians Football Club
Perustettu:  1875
Kaupunki:  Charterhouse School, Godalming, Waverley, Surrey
Infobox OKNimi-testi OK: 
Old Carthusians FC on jalkapalloseura Godalmingin kaupungista ja sen perustivat kaupungissa sijaitsevan sisäoppilaitoksen oppilaat vuonna 1876. Seuran suurin saavutus on FA Cupin voitto 1881, kun se voitti loppuottelussa Old Etoniansin maalein 3–0. Seura on voittanut myös FA Amateur Cupin 1894 ja 1897.
Osku (kaupunki)

| Osku (اسكو) |
| --- | --- |
 Basaari Oskussa.
 Osku
 Koordinaatit: 37°54′57″N, 46°07′25″E 
Valtio:  Iran
Provinssi:  Itä-Azerbaidžan
Väkiluku (2016):  18 459
Infobox OKVirheellinen NIMI-arvo: 
Osku (pers. ‏اسكو‎, azer. Üçqaya, اوشقایا), joka tunnetaan myös nimillä Uzku ja Yuzki, on Oskun maakunnan pääkaupunki Itä-Azerbaidžanin provinssissa, Iranissa. Vuoden 2016 väestönlaskennan mukaan kaupungissa asui 18 459 asukasta.
Nödinge

Nödingen kirkko.
Nödinge on entinen taajama Alen kunnassa, Länsi-Götanmaan läänissä Länsi-Götanmaan historiallisessa maakunnassa Länsi-Ruotsissa.
Nödinge on kasvanut yhteen Nolin ja Alaforsin taajamien kanssa, jotka kaikki ovat nykyään osa Nödinge-Nolin taajamaa. Se sijaitsee 20 kilometriä pohjoiseen Göteborgista E45-tien varella, Götajoen itäpuolella.
Väestönkehitys

| Nödingen taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 376 | 376 |
| 1965 | 1965 |    | 447 | 447 |
| 1970 | 1970 |    | 1 370 | 1 370 |
| 1975 | 1975 |    | 3 275 | 3 275 |
| 1980 | 1980 |    | 4 174 | 4 174 |
| 1990 | 1990 |    |  |  |
| 1995 | 1995 |    |  |  |
| 2000 | 2000 |    |  |  |
| 2005 | 2005 |    |  |  |
| 2010 | 2010 |    |  |  |
Lähde: Statistiska centralbyrån (SCB). Nödinge kasvoi yhteen Nolin kanssa vuonna 1990, josta lähtien taajaman nimi on ollut Nödinge-Nol.
Olli Pousi

Olli Kalervo Pousi (s. 23. heinäkuuta 1959 Espoo) on entinen suomalainen pituushyppääjä ja kolmiloikkaaja. Hän edusti Kouvolan Urheilijoita ja häntä valmensi Pertti Pousi.
Pousi sijoittui Sindelfingenin sisäratojen EM-kilpailuissa 1980 kahdeksanneksi kolmiloikassa ja 14:nneksi pituushypyssä. Saman vuoden Moskovan olympialaisissa hän karsiutui loppukilpailusta sekä pituudessa että kolmiloikassa.
Pousi edusti Suomea aikuisten maaotteluissa ja Euroopan cupin kilpailuissa vuosina 1979–1983. Hän voitti kolmiloikan Euroopan cupin karsintakilpailussa Helsingissä 1981. Maaotteluissa hän voitti vuonna 1981 sekä pituuden että kolmiloikan niin Kouvolassa kuin Tukholmassakin, jossa hyppäsi pituusennätyksensä 777 cm. Kolmiloikkaa hän hyppäsi parhaimmillaan 16,82 m Tampereella 1980.
Pousi voitti kolmiloikan ulkoratojen Suomen mestaruuden Helsingissä 1979, Lappeenrannassa 1980 ja Oulussa 1981. SM-hopeaa hän sai Porissa 1983. Pituushypyn Suomen mestaruuden hän voitti 1980 ja sai SM-hopeaa 1981. Sisäradoilla hän voitti kolmiloikassa SM-kultaa 1980 ja hopeaa 1985 sekä pituushypyssä hopeaa 1980.
Pousi on pituudeltaan 201 cm ja painoi aktiivivuosinaan 80 kg.
Osku (sarjakuvahahmo)

Osku (engl. Odie) on koira Jim Davisin Karvinen-sarjakuvissa.
Osku on väriltään keltainen ja ruskeakorvainen koira, joka esiintyy tavallisesti kielellään läähättäen ja häntäänsä heiluttaen. Hahmon ensiesiintyminen tapahtui 8. elokuuta 1978, jolloin sarjakuva oli ilmestynyt vajaat kaksi kuukautta. Oskun alkuperäiseksi omistajaksi ilmoitetaan Viiksi (joissain suomennoksissa Pentti), jolta koira kuitenkin siirtyi sen nykyisen omistajan Eskon hoiviin Viiksen lähdettyä sarjasta. Toinen esitetty versio tarinasta on, että Esko osti Oskun samasta kaupasta kuin kissansa Karvisen. Karvinen-elokuvassa Esko saa Oskun Karvisen eläinlääkäriltä, Liisalta.
Oskulla on pitkä ja märkä kieli, ja koiran runsas kuolaneritys onkin monissa stripeissä pääteema. Karvisen mukaan Oskun äiti oli beagle ja isä tiiliskivi, mutta eräässä stripissä vuodelta 1984 kerrotaan että tämän vanhemmat olivat beagleja.
Osku on Karvisen Teddy-karhun ohella sarjan harvoja hahmoja, jotka eivät kommunikoi lainkaan. Karvinen pitää Oskua typeränä. Kissa tekeekin tälle mielellään erilaista kiusaa, kuten potkii alas pöydältä. Osku on kuitenkin joissain stripeissä esitetty älykkäämpänä, kuin mitä on annettu ymmärtää. Esimerkiksi hän kerran piknikillä lukitsi itsensä Eskon autoon Karvisen ja Eskon jäätyä ulos samalla hetkellä kun alkoi satamaan, ollen näin täydellisesti sateensuojassa.
Odemira

| Odemira |
| --- | --- |
 Näkymä Odemiraan
 lippu:  vaakuna
 Odemira Portugalin kartalla
Valtio:  Portugali
Alue:  Alentejo
Ala-alue:  Alentejo Litoral
Piiri:  Beja
Hallinto:  
 – Hallinnon tyyppi:  Kunta
 – Pormestari:  Hélder Guerreiro
Pinta-ala:  
 – Kokonaispinta-ala:  1 721 km²
Väkiluku (2022):  31 312
 – Väestötiheys:  18,2 as./km²
 
 www.cm-odemira.pt 
Infobox OKVirheellinen NIMI-arvo: 
Odemira on Portugalin kunta Bejan piirissä Alentejon hallintoalueella. Sen pinta-ala on noin 1 721 neliökilometriä ja väkiluku 31 312 (vuonna 2022). Kunnan väestötiheys on siten 18,2 asukasta neliökilometrillä.
Odemiran pormestari on sosialistisen puolueen Hélder Guerreiro. Kunnan juhlapäivä on 8. syyskuuta.
Freguesiat

Bicos
Boavista dos Pinheiros
Colos
Longueira/Almograve
Luzianes-Gare
Odemira (Santa Maria)
Odemira (São Salvador)
Pereiras-Gare
Relíquias
Sabóia
Santa Clara-a-Velha
São Luís
São Martinho das Amoreiras
São Teotónio
Vale de Santiago
Vila Nova de Milfontes
Zambujeira do Mar
Aiheesta muualla

Kuvia tai muita tiedostoja aiheesta Odemira Wikimedia Commonsissa
Viralliset sivut (portugaliksi)
Bejan piirin kunnat
Aljustrel
Almodôvar
Alvito
Barrancos
Beja
Castro Verde
Cuba
Ferreira do Alentejo
Mértola
Moura
Odemira
Ourique
Serpa
Vidigueira
Oskin kieli

Rautakauden Italiassa puhuttuja kieliä noin 600 eaa. Oskinkielinen alue merkitty ruohonvihreällä.
Oskin kieli oli itaalinen kieli esiroomalaisella ajalla, jota puhuivat samnilaiset eli oskit. Kieli tunnetaan etenkin Campaniasta joistakin piirtokirjoituksista. Oski on läheistä sukua umbrille. Oskia kirjoitettiin kreikkalaisin, latinalaisin tai etruskiaakkosin.
Orchestra Marrabenta Star de Moçambique

Orchestra Marrabenta Star de Moçambique oli mosambikilainen marrabentaa soittanut yhtye. Sen keulahahmo oli laulaja Wazimbo. Yhtye perustettiin vuonna 1979, mutta alkoi saada kansainvälistä suosiota vasta noin vuonna 1987. Orchestra Marrabenta Star de Moçambique hajosi 1990-luvulla. Sen jälkeen ainakin yhtyeen mieslaulaja Wazimbo ja naislaulaja Mingas ovat saaneet suosiota sooloartisteina.
Orchestra Marrabenta Star de Moçambiquen levyihin kuuluvat Independance (1989) ja Marrabenta Pique-Nique (1996). Lisäksi yhtyeen kappaleita on julkaistu useilla mosambikilaisen ja afrikkalaisen musiikin kokoelmilla.
Jäsenet

Wazimbo - laulu
Dulce - laulu
Mingas - laulu
Sox - kitara
Guimarães - rytmikitara
Xico - trumpetti
Leman - trumpetti
Matchoti - saksofoni
Milagre - bassokitara
Zeca Tchecho - rummut
Stewart - lyömäsoittimet
Otto Müller

Otto Müller voi tarkoittaa:
Otto Müller (1899–?), sveitsiläinen vapaapainija ja olympiamitalisti
Otto Friedrich Müller (1730–1784), tanskalainen eläintieteilijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Otto Müller”, voi hakea sivunnimihaulla, laajalla sivunnimihaulla tai tekstihaulla.
Nurmon kirkonkylä

| Nurmon kirkonkylä |
| --- | --- |
 Nurmon keskusta sijaitsee Nurmon kaupunginosassa (51) Seinäjoen keskustan (1) koillispuolella.
Kaupunki:  Seinäjoki
Suuralue:  Nurmon suuralue
Kaupunginosa nro:  51
Väkiluku:  1 265 (2022)
Nurmon kirkonkylä eli Nurmon keskusta on yksi Seinäjoen kylistä ja entisen Nurmon kunnan kuntakeskus. Se kuuluu Seinäjoen 11. suuralueeseen: Nurmoon. Alueen asukasluku oli 1 265 joulukuussa 2022. Nurmon kirkonkylä sijaitsee seitsemän kilometrin päässä Seinäjoen keskustasta. Kirkonkylässä toimii tuhannen oppilaan koulukeskus, jonka yhteydessä on myös lukio, Nurmohalli, Nurmo-talo, seurakuntatalo ja paloasema. Nurmo-talon takana sijaitsee suomalaisen painiurheilun kunniaksi pystytetty painijapatsas. Seurakuntatalon takana sijaitsee Äyräpään taistelun muistomerkki.
Kirkonkylästä kahden kilometrin päässä sijaitsee Nurmoo-Seuran kotiseutumuseo.
Palvelut ja tapahtumat

kirjasto
terveyskeskus
nuorisotila
apteekki
pizzeria
liikekeskus, jossa: K-Market, R-kioski ja autokorjaamo.
Nurmo-hallissa on kuntosali, sulkapallokenttä, juoksurata, lyöntipaikat, ampumarata, painisali, kahvila- ja kokoustilat sekä katsomotilat noin 1 000 henkilölle. Hallissa järjestetään runsaasti tapahtumia ja se toimii vuosittain järjestettävän Lakeus-maratonin keskipisteenä.
Nurmon alueella toimivia yhdistyksiä

Nurmoo-Seura
Nurmon MLL
Nurmon VPK
MTK Nurmo
Nurmon maaseutunuoret
LC Nurmo
Nurmon Jymy
Seinäjoen Seudun Urheilijat
Lakeudun 4H
Valkeavuoren Urasiskot ja Veljet
Kurjennevan metsästysseura
Nurmon Eläkeliitto
Nurmon Eläkkeensaajat
Nurmon Kansalliset Seniorit
Nurmon Sotaveteraanit
Nurmon Rintamaveteraanit
Nurmon Sotainvalidit ja puoluejärjestö
Kuvia

Kerrostaloasutusta Nurmossa.
Liikekeskuksessa sijaitseva K-Market.
Nurmoa kuvattuna elokuussa 2012.
Nurmon liikuntahalli
Otto Nevanlinna

Otto Wilhelm Nevanlinna (vuoteen 1906 saakka Neovius) (15. kesäkuuta 1867 Hamina – 15. syyskuuta 1927 Helsinki) oli suomalainen matematiikanopettaja.
Nevanlinnan vanhemmat olivat kenraalimajuri Edvard Engelbert Neovius ja Elise Gustafva Krogius. Otto Nevanlinna aloitti opinnot Haminan kadettikoulussa, mutta siirtyi sitten Böökin lyseoon Helsinkiin, josta hän valmistui ylioppilaaksi 1884. Hän valmistui filosofian kandidaatiksi 1887 ja lisensiaatiksi (tohtoriksi) 1891. Spektroskopiaa käsitelleen fysiikan väitöskirjan aiheena oli Om skiljandet af kväfvets och syrets linier i luftens emissionsspektrum. Nevanlinna teki tutkimustyötä Pulkovon observatoriossa Pietarissa, Tukholmassa ja Pariisissa.
Varsinaisen elämäntyönsä Otto Nevanlinna teki matemaattisten aineiden, erityisesti fysiikan opettajana. Hän oli ensimmäisiä kokeellisten ainesten käyttöön ottajia fysiikan opetuksessa. Otto Nevanlinna  oli matematiikan ja luonnonopin lehtorina Joensuun lyseossa 1892–1903, Helsingin ruotsalaisessa reaalilyseossa 1903–1910 ja suomalaisessa normaalilyseossa 1910–1912, missä hän oli sitten matemaattisten aineiden yliopettaja 1912–1927. Nevanlinnaa pidettiin ankarana, mutta taitavana opettajana.  Hän julkaisi omalta alaltaan artikkeleita Kasvatusopillisen yhdistyksen aikakauskirjassa sekä vanhemman veljensä Lars Nevanlinnan sairastuttua ja kuoltua uusia painoksia tämän  algebran ja geometrian oppikirjoista.
Nevanlinnan puoliso vuodesta 1892 oli Margarete Henriette Louise Romberg (k. 1955), Pulkovon tähtitornissa Pietarissa työskenneleen saksalaisen tähtitieteilijän Herman Rombergin tytär. Matemaatikot Rolf Nevanlinna ja Frithiof Nevanlinna olivat heidän lapsiaan.
Olli Pohjola

Olli Johannes Pohjola (23. kesäkuuta 1928 Virolahti – 31. lokakuuta 2017 Liminka) oli suomalainen taidemaalari. Hän teki pääasiassa öljyvärimaalauksia.
Pohjola opiskeli taidealaa Suomen Taideakatemian koulussa 1953–1956. Hänen teoksiaan oli kuitenkin ensi kerran näytteillä jo 1951 Haminassa. Suomessa järjestettyihin yhteisnäyttelyihin Pohjola osallistui 1961 järjestetystä Nuorten näyttelystä alkaen. Hän osallistui Suomen Taiteilijaseuran näyttelyyn 1964 ja 1966, Suomen taideakatemian kolmivuotisnäyttelyyn 1965, 1968 ja 1971 sekä Turussa 1974 järjestettyyn Valtakunnan näyttelyyn.
Ulkomailla järjestetyissä suomalaisen taiteen näyttelyissä Pohjolan teoksia on ollut esillä 1970 Leverkusenissa Länsi-Saksassa ja samana vuonna Bodenissa Ruotsissa. Hänen maalauksiaan on hyväksytty Aineen taidemuseon, K. H. Renlundin museon, Kiistolan säätiön, Oulun kaupungin, Oulun taidemuseon, Suomen valtion ja Vilho Lampi -museon kokoelmiin.
Olli Pohjola työskenteli Limingan taidekoulun opettajana 1966–1979 ja hänet hyväksyttiin Taidemaalariliiton sekä Oulun taiteilijaseuran jäseneksi. Hän oli Oulun taiteilijaseuran perustajajäsen ja toimi seuran puheenjohtajana 1964–1965 ja seuran johtokunnan jäsenenä 1964–1967.
Aiheesta muualla

Suomalaisen kuvataiteen bibliografia
Olli Pohjolan muistonäyttely YouTube.
Old Chaps

Old Chaps on lahtelainen vuonna 1989 perustettu lauluyhtye. Johtajana, sovittajana ja pianistina on Ari Niskanen, jonka lisäksi yhtyeeseen kuuluu neljä laulajaa: Elina Pakkanen, Maarit Raitala, Eero Vesanen ja Marko Kemppi.
Old Chapsin ohjelmisto koostuu viihde- ja jazzmusiikista suomen ja englannin kielillä suurimmalta osin omin sovituksin. Yhtye on esiintynyt erilaisissa tilaisuuksissa ympäri Suomea sekä järjestänyt omia konsertteja ja ravintolailtoja. Lisäksi Old Chaps on ollut mukana Lahden kaupunginorkesterin konserteissa.
Lähde, aiheesta muualla

www.oldchaps.fi
Nicoline Sørensen

Nicoline Sørensen lokakuussa 2016.
Nicoline Haugård Sørensen (s. 15. elokuuta 1997) on tanskalainen jalkapalloilija, pelipaikaltaan hyökkääjä. Hän edustaa Englannin Superliigassa pelaavaa Evertonia ja on pelannut Tanskan maajoukkueessa.
Sørensen on kotimaassaan edustanut Brøndbytä sekä Ruotsissa Rosengårdia heinäkuusta 2013 vuoden 2014 loppuun ja Linköpingiä kesästä 2017 kesään 2018. Englantiin Evertonin joukkueeseen hän siirtyi Brøndbystä kesällä 2020. Hän on pelannut Englannin Superliigassa 40 ottelua ja tehnyt niissä neljä maalia, joista ensimmäisen lokakuussa 2020 West Ham Unitedia, toisen helmikuussa 2021 Readingia, kolmannen huhtikuussa 2023 Tottenham Hotspuria ja neljännen kolme viikkoa myöhemmin Readingia vastaan.
Sørensen pelasi Tanskan nuorisomaajoukkueissa. Tanskan naisten maajoukkueessa hän pelasi ensimmäisen kerran lokakuussa 2016 Islantia vastaan. EM-kilpailuissa 2017 hän tuli vaihdosta kentälle kahdessa ottelussa. Heinäkuun 10. päivään 2023 mennessä hän on pelannut naisten maajoukkueessa 50 maaottelua ja tehnyt niissä kahdeksan maalia. Maaleista ensimmäisen hän teki maaliskuussa 2017 Venäjää vastaan, yhden syyskuussa 2017 Unkaria vastaan, yhden maaliskuussa 2018 Islantia vastaan, yhden elokuussa 2019 Maltaa vastaan, yhden lokakuussa 2019 Georgiaa vastaan, kaksi marraskuussa 2019 jälleen Georgiaa vastaan ja yhden huhtikuussa 2021 Irlantia vastaan.